ՀԻՄՆԱՎՈՐՈՒՄ

 «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ՎԵՐԱԲԵՐՅԱԼ

**Իրավական ակտի ընդունման անհրաժեշտությունը**

Սույն որոշման ընդունման անհրաժեշտությունը պայմանավորված է՝

1. Կորոնավիրուսի տարածման կանխարգելման հետևանքների նվազեցման և վերացման միջոցառումների շրջանակում ՀՀ կառավարության 2020 թվականի մարտի 26-ի «Կորոնավիրուսի տնտեսական հետևանքների չեզոքացման երկրորդ միջոցառումը հաստատելու մասին» N 356-Լ, «Կորոնավիրուսի տնտեսական հետևանքների չեզոքացման առաջին միջոցառումը հաստատելու մասին» N 355-Լ և ՀՀ կառավարության 2020 թվականի մարտի 31-ի «Կորոնավիրուսի տնտեսական հետեվանքների չեզոքացման առաջին, երկրորդ և երրորդ միջոցառումների շրջանակում տրամադրվող օժանդակության գործիքների կիրառման կարգերը հաստատելու մասին» N 416-Լ որոշումների կատարման պահանջներով,
2. ՀՀ կառավարության 2019 թվականի մարտի 7-ի N 184-Լ որոշմամբ ընդուն­ված «Գյուղատնտեսության ոլորտին տրամադրվող վարկերի տոկոսադրույքների սուբսիդավորման» ծրագրի շրջանակներում նախատեսվածից ավելի տրամադրված գյուղատնտեսական վարկերի գծով առաջացած պարտավորությունների մարումով:
3. Հայաստանի Հանրապետության մարզերում ֆերոմոնային թակարդների օգնությամբ լոլիկի հարավամերիկյան ցեց վնասատուի դեմ քիմիական պայքարի միջոցառումների իրականացման ժամկետների որոշման և այդ մասին ազգաբնակչությանը իրազեկելու անհրաժեշտությամբ:

**Ընթացիկ իրավիճակը և խնդիրները**

Հայաստանի Հանրապետությունում գյուղատնտեսության ոլորտում առավել արդյունավետ գործունեություն իրականացնելու նպատակով նորաստեղծ կոոպերատիվներին, ինչպես նաև արդեն իսկ գործող գյուղատնտեսական կոոպերատիվներին այսուհետ՝ Կոոպերատիվներ իրենց գործունեությունը շարունակելու և ստեղծված իրավիճակին հարմարվելու նպատակով պետության կողմից իրականացվող Կորոնավիրուսի տնտեսական հետևանքների չեզոքացման երկրորդ միջոցառման շրջանակներում տրամադրվող վարկերից և համաֆինանսավորումից օգտվելու նպատակով անհրաժեշտ է հավաստագրվել։ Հավաստագրման գործընթացը ենթադրում է Կոոպերատիվների նախագահների 5-օրյա տևողությամբ ուսուցողական դասընթացներին պարտադիր մասնակցություն: Գյուղատնտեսական կոոպերատիվների նախագահների համար իրականացվելիք դասընթացները նպատակահարմար է համարվում իրականացնել Հայաստանի ազգային ագրարային համալսարանի միջոցով, որը հանդիսանում է հանրապետությունում գյուղատնտեսական կրթություն իրականացնող խոշորագույն բարձրագույն ուսումնական հաստատությունը, համալրված է բարձր մասնագիտական պատրաստություն ունեցող գիտամանկավարժական անձնակազմով, և հանդիսանում է գյուղատնտեսության ոլորտում մասնագետներ պատրաստող բացառիկ ուսումնական հաստատություն: Դասընթացին մասնակցության վարձավճարի չափը սահմանվել է Ագրարային համալսարանի կողմից, ընդ որում, առկա է պայմանավորվածություն՝ կորոնավիրուսի համաճարակի ընթացքում դասընթացները առցանց կազմակերպելու վերաբերյալ: Կեցության վճարը առաջարկվում է չֆինանսավորել պետական բյուջեից (այլ ծրագրերով կազմակերպված դասընթացների փորձը ցույց է տալիս, որ հանրակացարանից օգտվելու պահանջարկ մասնակիցները չեն ներկայացնում): Դրա փոխարեն առաջարկվում է մասնակիցների կանխատեսվող քանակը սահմանել 35 հոգի, որի դեպքում վերոհիշյալ միջոցառման համար անհրաժեշտ ֆինանսական միջոցները կազմոմ են 2450000 ՀՀ դրամ:

ՀՀ էկոնոմիկայի նախարարության կազմում գործող «Ներդրումների աջակցման կենտրոն» հիմնադրամին 1104 ծրագրի 11001. ՓՄՁ-ի սուբյեկտներին աջակցության ծրագրերի համակարգում և կառավարում միջոցառման շրջանականերում պատվիրակվել է հետևյալ գործառույթները.

* Աջակցություն ներդրողներին
	+ «Մեկ պատուհան»-ի սկզբունքով տեղական և օտարերկրյա ներդրողներին ծառայությունների մատուցում, տեղեկատվական և խորհրդատվական աջակցություն
	+ Ներդրողների և պետական մարմինների համագործակցության դյուրացում
	+ Արտահանման խթանման և գործարար միջոցառումների իրականացում
	+ Արտաքին շուկաներում Հայաստանի ներդրումային հնարավորությունների վերաբերյալ իրազեկվածության բարձրացում, նոր գործարար կապերի հաստատում և ներդրումների ներգրավում
* Փոքր և միջին ձեռնարկատիրության զարգացում
	+ Գործարար հմտությունների զարգացում
	+ Ֆինանսական միջոցների հասանելիության բարձրացում
	+ Շուկայի հասանելիության բարձրացում
	+ Աջակցություն բիզնեսի միջազգայնացման հարցերում

Նշված գործառույթներից բացի Հիմնադրամին կորոնավիրուսի տնտեսական հետևանքների չեզոքացման աջակցության երրորդ միջոցառման շրջանակներում լրացուցիչ պատվիրակվել են հետևյալ գործառույթները.

* ՀՀ կառավարության կողմից կորոնավիրուսի տնտեսական հետևանքների չեզոքացման աջակցության երրորդ միջոցառման շրջանակներում ստացված հայտերի ընթացակարգային մշակում, ֆինանսավորման հայտերի նախապատրաստում, համապատասխան կարգով սահմանված այլ գործառույթներ։
* ՀՀ կառավարության կողմից կորոնավիրուսի տնտեսական հետևանքների չեզոքացման աջակցության միջոցառումների վերաբերյալ գործարարաներին և քաղաքացիներին տեղեկատվական աջակցություն ցուցաբերում, գործարկված «թեժ գծի» սպասարկում։

Հիմնադրամի անխափան գործունեությունն ապահովելու նպատակով հատկացվելիք 70,000,0 հազ. դրամի հաշվարկ-հիմնավորումը կցվում է:

«12001. Գյուղատնտեսության ոլորտին տրամադրվող վարկերի տոկոսադրույքների սուբսիդավորման» ծրագրով, Գյուղական ֆինանսավորման կառույցի կողմից ներկայացված տվյալների համաձայն, 2020 թվականի պետական բյուջեում կանխատեսվող ցուցանիշը նախորդ տարիներին տրված վարկերի գծով գերակատարվել է 461 շահառուով: Սույնով, ինչպես նաև արտոնյալ ժամկետների չօգտագործման պատճառով միջոցառման շրջանակներում ՀՀ պետական բյուջեով 2020 թվականի համար նախատեսված ֆինանսական միջոցները 1,000,000.0 հազ. դրամով անբավարար են տարեկան ձևավորված պարտավորությունների կատարման համար։

1059 ծրագրի 11002. Բույսերի պաշտպանության միջոցառումներ միջոցառման շրջանակներում անհրաժեշտ է պայքարի միջոցառումներ իրականացնել հարավամերիկյան ցեցի դեմ: Հայաստանի Հանրապետության տարածքում լոլիկի հարավամերիկյան ցեցն (այսուհետ՝ ցեց) առաջին անգամ հայտնաբերվել է 2012 թվականին Հայաստանի Հանրապետության Արարատի մարզի Դարակերտ և Ղուկասավան համայնքներում։

Ցեցը սնվում է մորմազգի մշակաբույսերի (լոլիկ, կարտոֆիլ, սմբուկ, տաքդեղ և այլն) տերևներով, պալարներով և պտուղներով, թիթեռների թռիչքը սկսվում է վաղ գարնանը և շարունակվում մինչև հոկտեմբերի վերջը:

Հողօգտագործողները չկարողանալով ճիշտ որոշել պայքարի միջոցառումների իրականացման ժամկետները ստիպված ավելացնում են քիմիական մշակումների քանակը, կատարում լրացուցիչ և անարդյունավետ ծախսեր, որոնց արդյունքում բարձրանում է արտադրանքի ինքնարժեքը, նվազում ստացվող եկամուտը: Հաշվի առնելով վերոգրյալը, ՀՀ էկոնոմիկայի նախարարության նախաձեռնությամբ 2019 թվականին «Հայաստանի Հանրապետության Արարատի և Արմավիրի մարզերում լոլիկի հարավամերիկյան ցեց վնասատուի դեմ պայքարի միջոցառումների իրականացման» պիլոտային ծրագիրը Հայաստանի Ազգային Ագրարային Համալսարանի (ՀԱԱՀ) Ագրոնոմիա, Այգեպտղաբուծություն և բույսերի պաշտպանություն, Բուսաբուծություն և հողագիտություն ամբիոնների հետ համատեղ թակարդների տեղադրման և մշտադիտարկման արդյունքում հարավամերիկյան ցեցի դեմ պայքարի արդյունավետությունը հասցրել են 70%-ի:

Փորձը ցույց է տվել, որ վերոհիշյալ վնասատուի մոնիթորինգը և դրա դեմ պայքարի միջոցառումների իրականացման ճիշտ ժամկետները հնարավոր է իրականացնել միայն համապատասխան ֆերոմոնային թակարդների օգտագործմամբ:

Ցեցի ֆերոմոնային թակարդների հաշվարկները կատարվել են շուկայում առկա թակարդների գներով, այն է՝ 1 հավաքածուն, որն իր մեջ ներառում է դելտայաձև թակարդը և լոլիկի ցեցի ֆերոմոնով գլխիկ (Tuta absoluta) հավաքածու, որը ընդգրկում է նաև 4 առանձին լոլիկի ցեցի ֆերոմոնով գլխիկը 4 ամսվա համար նախատեսված, լրացուցիչ սոսնձաթուղթ (2 հատ) 4 ամսվա համար նախատեսված` ամիսը երկու անգամ փոխելու համար և թակարդների ամրացման համար անհրաժեշտ 500 Гաձև փայտեր, արժե 9.3 հազ դրամ: Անհրաժեշտ 500 նմանատիպ հավաքածուով թակարդ ձեռք բերելու համար անհրաժեշտ է 4,650.0 հազ դրամ:

Հաշվի առնելով վերոգրյալը՝ սույն որոշմամբ առաջարկվում է դասընթացների կազմակերպման նպատակով հաշվարկված 2,460.0 հազ. դրամ գումարը հատկացնել 2020 թվականի պետական բյուջեով ՀՀ էկոնոմիկայի նախարարության կողմից իրականացվող 1059. Բուսաբուծության խթանում և բույսերի պաշտպանություն ծրագրի 11007. «Հայաստանի Հանրապետությունում խաղողի ֆիլոքսերադիմացկուն տնկանյութի արտադրության և նոր այգիների հիմնման ծրագիր» միջոցառման ֆինանսական միջոցներից: Սույն միջոցառմամբ նախատեսված գումարը պետք է օգտագործվեր ՄԱԿ-ի պարենի և գյուղատնտեսության կազմակերպության կողմից իրականացված «Տեխնիկական աջակցություն Հայաստանում ֆիլոքսերադիմացկուն տնկանյութի արտադրության համար» ծրագրի շրջանակներում «Երկարագործության գիտական կենտրոն» ՊՈԱԿ-ի բազայի հիման վրա 2017 թվականին խաղողի ֆիլոքսերադիմացկուն պատվաստակալներով հիմնված այգու պահպանման համար, սակայն այգին նախատեսվում է հանձնել Հայաստանի խաղողագործության և գինեգործության հիմնադրամին (այսուհետ՝ Հիմնադրամ), որի բյուջեով արդեն իսկ նախատեսվել են այգու պահպանության ծախսերը:

«Ներդրումների աջակցման կենտրոն» հիմնադրամին 70 մլն. դրամն առաջարկվում է հատկացնել 1058 ծրագրի 11002․ ԱՀԿ-ում և oտարերկրյա պետություններում ՀՀ առևտրային ներկայացուցիչների նպատակների և խնդիրների իրագործում միջոցառման գծով տնտեսված ֆինանսական միջոցներից, որոնք պայմանավորված են ԱՄՆ-ում առևտրային ներկայացուցիչ չնշանակվելու հանգամանքով:

«12001. Գյուղատնտեսության ոլորտին տրամադրվող վարկերի տոկոսադրույքների սուբսիդավորման» ծրագրով անհրաժեշտ 1մլդ դրամն առաջարկվում է հատկացնել 1187 ծրագրի 12005. Ոռոգման արդիական համակարգերի ներդրման համար տրամադրվող վարկերի տոկոսադրույքների սուբսիդավորման ծրագիր, 12006. Հայաստանի Հանրապետության գյուղատնտեսությունում կարկտապաշտպան ցանցերի ներդրման համար տրամադրվող վարկերի տոկոսադրույքների սուբսիդավորում, 12008. Հայաստանի Հանրապետությունում 2019-2024 թվականների տավարաբուծության զարգացման ծրագիր, 12010. Ոռոգման արդիական համակարգերի ներդրման համար պետական աջակցություն, 12012. ՀՀ-ում ոչխարաբուծության և այծաբուծության զարգացման նպատակով տրամադրվող նպատակային վարկերի տոկոսադրույքների սուբսիդավորում, 12013. ՀՀ-ում ոչխարաբուծության և այծաբուծության զարգացման նպատակով պետական աջակցություն միջոցառումների և 1022 ծրագրի 12005. Գերմանիայի զարգացման վարկերի բանկի (KFW) հետ համատեղ գյուղատնտեսության ոլորտում ապահովագրական համակարգի ներդրման փորձնական ծրագրի իրականացման համար պետական աջակցություն միջոցառման կանխատեսվող տնտեսումներից:

1059 ծրագրի 11002. Բույսերի պաշտպանության միջոցառումներ միջոցառման շրջանակներում ձեռք բերվող Ցեցի ֆերոմոնային թակարդների համար անհրաժեշտ 4,650.0 դրամն առաջարկվում է հատկացնել սույն միջոցառման շրջանակներում նախատեսված վնասատուների դեմ պայքարի ծառայության համար նախատեսված ֆինանսական միջոցներից:

**Կարգավորման նպատակը և բնույթը**

Հայաստանի Հանրապետության էկոնոմիկայի նախարարության կողմից 2020 թվականի պետական բյուջեով իրականացվող ծրագրերի ֆինանսական միջոցների նպատակային և ըստ անհրաժեշտության օգտագործման գործընթացի ապահովումն է։

**Նախագծի մշակման գործընթացում ներգրավված ինստիտուտները և անձինք**

Որոշման նախագիծը մշակվել է ՀՀ էկոնոմիկայի նախարարության կողմից։

**Իրավական ակտի կիրառման դեպքում ակնկալվող արդյունքը**

Կորոնավիրուսի տնտեսական հետևանքների չեզոքացման առաջին, երկրորդ և երրորդ միջոցառումների շրջանակում տրամադրվող օժանդակության գործիքների կիրառման գործընթացի ապահովում:

Ֆերոմոնային թակարդների միջոցով մշտադիտարկման և մորմազգի մշակաբույսերի (լոլիկ, կարտոֆիլ, սմբուկ, տաքդեղ և այլն) վնասատուների դեմ ճիշտ ժամանակին պայքարի կազմակերպման արդյունքում բերքատվության բարձրացում:

ՏԵՂԵԿԱՆՔ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ

«Հայաստանի Հանրապետության 2020 թվականի պետական բյուջեում վերաբաշխում և Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություններ ու լրացումներ կատարելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական բյուջեում ծախսերի և եկամուտների փոփոխություններ չեն առաջանում։

ՏԵՂԵԿԱՆՔ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԸՆԴՈՒՆՎԵԼԻՔ ԱՅԼ ԻՐԱՎԱԿԱՆ ԱԿՏԵՐԻ ԿԱՄ ԴՐԱՆՑ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԲԱՑԱԿԱՅՈՒԹՅԱՆ ՄԱՍԻՆ

**1. Այլ իրավական ակտերում փոփոխությունների և/կամ լրացումների անհրաժեշտությունը**

«Հայաստանի Հանրապետության 2020 թվականի պետական բյուջեում վերաբաշխում և Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություններ ու լրացումներ կատարելու մասին» ՀՀ կառավարության որոշման նախագծի ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտություն չկա։

**2. Միջազգային պայմանագրերով ստանձնած պարտավորությունների հետ համապատասխանությունը**

«Հայաստանի Հանրապետության 2020 թվականի պետական բյուջեում վերաբաշխում և Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություններ ու լրացումներ կատարելու մասին» Հայաստանի Հանրապետության կառավարության որոշման նախագիծը համապատասխանում է միջազգային պայմանագրերով ստանձնած պարտավորություններին։